CIX.  Ecclesiam S. Constantii Urbevetanam tuendam suscipit et ejus bona privilegiaque confirmat.   (In Urbe veteri, oct. 15.) [MONTEMARTE,  Chronaca d' Orvieto,  II, 231.)
Author: Adrianus IV

ADRIANUS episcopus, servus servorum Dei, dilectis filiis ROCCHO praeposito S. Constantii de Urbe veteri, ejusque fratribus tam praesentibus quam futuris canonice substituendis.

Quatenus devotionis sinceritas laudabiliter enitescat et utilitas postulata, vires indubitanter assumat. Eapropter, dilecti in Domino filii . . . . . justis postulationibus clementer annuimus, et praefatam ecclesiam, in qua divino mancipati estis obsequio, sub B. Petri et nostra protectione suscipimus, et praesentis scripturae privilegio communimus. Statuentes, ut quascunque possessiones, et quaecunque bona, eadem ecclesia inpraesentiarum juste et canonice possidet, aut in futurum, concessione pontificum, largitione regum vel principum, oblatione fidelium, seu aliis justis modis, Deo propitio, erit . . . firma vobis, vestrisque successoribus, et illibata permaneant; in quibus haec propriis duximus exprimenda vocabulis: Ecclesiam S. Laurentii cum pertinentiis suis, ecclesiam S. Bartholomaei cum pertinentiis suis, ecclesiam S. Matthaei et hospitalis cum suis pertinentiis, ecclesiam S. Juliani et hospitale cum suis pertinentiis, ecclesiam S. Anastasiae, cum pertinentiis suis, villamque quoque, quae dicitur Ferosellum cum pertinentiis suis, et Mezzanam campum de ripa transmarini, campum, qui est ante ecclesiam S. Constantii, plebem S. Petri de . . . cum suis pertinentiis, plebem S. Joannis de Vallelacus cum suis pertinentiis, plebem S. Smiraldi, et S. Stephani de Montelongo, cum suis pertinentiis, plebem S. Terentiani cum suis pertinentiis, plebem S. Mariae de Miniano cum suis pertinentiis, hospitale de ripa Aquaependentis cum ecclesia et pertinentiis suis. Praeterea quidquid in decimis, primitiis et oblationibus juste et canonice possidetis, vobis nihilominus confirmamus; sepulturam quoque ipsius loci liberam esse sancimus, ut eorum, qui illis sepeliri deliberaverunt, devotione extremae voluntatis, nisi forte excommunicati, vel interdicti sint, nullus obsistat, salva tamen justa ecclesiarum, unde assumpti fuerint. Decernimusque ut nulli hominum liceat praefatam ecclesiam temere perturbare, aut ejus possessiones auferre, vel ablatas retinere, minuere, vel aliquibus vexationibus fatigare, sed omnia integra conserventur eorum, pro quorum gubernatione, ac sustentatione concessa sunt, usibus omnimodis profutura: salva nimirum episcopis vestris canonica justitia. Si qua igitur, etc. AD DOMINUM OCULI MEI SEMPER. Ego Bernardus presb. card. tit. S. Stephani in Sanctus Petrus, Sanctus Paulus. Adrianus papa IV. Ego Joannes diac. card. tit. SS. Gregorii, et Bacchi. Ego Ubaldus presb. card. tit. S. Praxedis. Ego Manfredus card. tit. Sanctae Sabinae. Ego Julius presb. card, tit. Sancti Marcelli. Ego Ubaldus presb. card. tit. Sanctae Luciae. Ego Petrus presb. card. tit. Sanctae Ceciliae. Coelio Monte. Ego Henricus presb. card. SS. Nerei et Achillei. Ego Joannes presb. card. SS. Sylvestri et Martini. Datum in Urbe veteri per manus Rolandi, S. R. E. presb. card. et cancellarii, Idibus Octobris, Ind. V, Incarn. Dom. anno 1156 pontific. vero Adriani papae IV anno II.